stanford-oval/wikipedia huggingface dataset:
Suomen urheilu 2010
Pikaluistelu

Vancouverin talviolympialaisissa Mika Poutala johti 500 metrin kilpailua ensimmäisen luistelun jälkeen mutta jäi lopulta viidenneksi 0,03 sekunnin päähän pronssimitalista. Hän sijoittui 1 000 metrillä kahdeksanneksi.
Pohjoismaiset hiihtolajit

Vancouverin talviolympialaisissa Aino-Kaisa Saarinen saavutti pronssia perinteisen hiihtotavan 30 kilometrin yhteislähtökilpailussa sekä Pirjo Murasen, Virpi Kuitusen ja Riitta-Liisa Roposen kanssa 4 × 5 kilometrin viestissä. Yhdistelmäkilpailussa hän sijoittui viidenneksi. Roponen oli vapaan hiihtotavan 10 kilometrillä kuudes ja Kuitunen perinteisen tyylin sprintissä yhdeksäs. Miesten viestijoukkue sijoittui viidenneksi. Kalle Lassila oli sprintissä sekä Lasse Paakkonen ja Ville Nousiainen parisprintissä kymmenes. Janne Ahonen sijoittui normaalimäessä sekä Matti Hautamäki, Janne Happonen, Kalle Keituri ja Harri Olli joukkuemäessä neljänneksi. Yhdistetyssä Hannu Manninen oli suurmäen kilpailussa neljäs ja Anssi Koivuranta suurmäen kilpailussa kahdeksas, ja yhdistetyn joukkuekilpailussa Suomi sijoittui seitsemänneksi.
Vancouverin talviparalympialaisissa Ilkka Tuomisto saavutti pronssia liikuntavammaisten pystyhiihtäjien yhden kilometrin sprintissä.
Purjehdus

Laser Radial -luokan maailmanmestaruuskilpailuissa heinäkuussa Largsissa, Skotlannissa Sari Multala voitti kultaa ja Tuula Tenkanen sijoittui kymmenenneksi.
Ringette

Maailmanmestaruuskilpailut pelattiin 1.–6.11. Hakametsän jäähallissa Tampereella. Suomi voitti kultaa voitettuaan Kanadan kaksiosaisen loppuottelun ensimmäisessä osassa maalein 6–5 Kirsi Pukkilan tehtyä voittomaalin jatkoajalla ja toisessa osassa maalein 6–3. Mestarijoukkueen päävalmentaja oli Virpi Karjalainen. Turnauksen arvokkaimpana pelaajana palkittiin Salla Kyhälä. Tähdistökentälliseen valittiin suomalaisista Kyhälän lisäksi hyökkääjä Anne Pohjola, puolustaja Jonna Ruotsalainen ja maalivahti Heidi Ahlberg.
Salibandy

Miesten maailmanmestaruuskilpailut järjestettiin 4.–11.12. Helsingissä ja Vantaalla. Petteri Nykyn valmentama Suomi voitti kultaa voitettuaan välierissä Tšekin 6–1 ja loppuottelussa Ruotsin 6–2. Suomalaisista turnauksen tähdistökentälliseen valittiin puolustaja Juha Kivilehto sekä hyökkääjät Mika Kohonen ja Tero Tiitu.
Suunnistus

Maailmanmestaruuskilpailuissa 8.–15.8. Trondheimissa, Norjassa Minna Kauppi voitti kultaa keskimatkalla ja viestissä, jossa muut suunnistajat olivat Anni-Maija Fincke ja Merja Rantanen. Sprintissä Kauppi sijoittui neljänneksi ja pitkällä matkalla viidenneksi. Keskimatkalla Fincke oli kuudes. Suomalaismiehistä kahdeksanneksi sijoittuivat Pasi Ikonen keskimatkalla ja Mats Haldin pitkällä matkalla.
Maailmancupin yhteispisteissä Minna Kauppi sijoittui neljänneksi ja Anni-Maija Fincke yhdeksänneksi.
Tiomila-viestissä 1.–2.5. Finspångissa, Ruotsissa miesten viestin voitti Kalevan Rasti.
Jukolan viesti kilpailtiin 19.–20.6. Hyvinkäällä ja mukana oli yli 15 000 suunnistajaa. Norjalaisseura Halden SK:n voittamassa miesten viestissä Kalevan Rasti sijoittui toiseksi ja Vaajakosken Terä kolmanneksi. Tampereen Pyrintö voitti Venlojen viestin.
Taitoluistelu

Vancouverin talviolympialaisissa Laura Lepistö sijoittui kuudenneksi ja Kiira Korpi 11:nneksi naisten yksinluistelussa.
Maailmanmestaruuskilpailuissa 22.–28.3. Torinossa, Italiassa Laura Lepistö saavutti pronssia. Tämä oli kaikkien aikojen ensimmäinen suomalaismitali naisten yksinluistelussa. Kiira Korpi sijoittui 19:nneksi ja Ari-Pekka Nurmenkari miesten kilpailussa 24:nneksi.
Euroopan-mestaruuskilpailuissa 18.–24.1. Tallinnassa, Virossa Laura Lepistö saavutti hopeaa ja Kiira Korpi sijoittui neljänneksi naisten yksinluistelussa. Susanna Pöykiö joutui selkäkipujen takia jäämään pois vapaaohjelmasta.
Muodostelmaluistelun maailmanmestaruuskilpailuissa 9.–10.4. Colorado Springsissä, Yhdysvalloissa Suomi otti kaksoisvoiton: kultaa vei Helsingin Taitoluisteluklubin Rockettes ja hopeaa Helsingin Luistelijoiden Marigold IceUnity.
Tennis

Jarkko Nieminen ylsi ensimmäisenä suomalaisena nelinpelissä Grand Slam -turnauksen välieriin, kun hän saksalaisparinsa Michael Kohlmannin kanssa hävisi Australian avoimissa vasta yhdysvaltalaisparille Bob Bryan / Mike Bryan. Kaksinpelissä Nieminen selviytyi Australian avoimissa ja Wimbledonissa toiselle kierrokselle sekä hävisi avausottelunsa Ranskan avoimissa ja Yhdysvaltain avoimissa. Syys-lokakuun vaihteessa hän ylsi Bangkokin ATP-turnauksen loppuotteluun mutta hävisi sen Espanjan Guillermo García-Lópezille. Nelinpelissä Nieminen voitti heinä-elokuun vaihteessa pelatun Gstaadin ATP-turnauksen parinaan ruotsalainen Johan Brunström. Sama pari selviytyi lokakuussa Tukholman ATP-turnauksessa loppuotteluun.
Uinti

Lyhyen radan maailmanmestaruuskilpailuissa 15.–19.12. Dubaissa, Yhdystyneissä arabiemiirikunnissa Hanna-Maria Seppälä sijoittui 100 metrin sekauinnin välierissä kymmenenneksi.
Pitkän radan Euroopan-mestaruuskilpailuissa 4.–15.8. Budapestissa, Unkarissa Lena Putigina sijoittui kolmen metrin ponnahduslautakilpailussa kahdeksanneksi ja saavutti saman sijan parikilpailussa Taina Karvosen kanssa. Ratauinnissa välieriin henkilökohtaisilla matkoilla ylsivät 50 metrin vapaauinnissa 12:nneksi sijoittunut Ari-Pekka Liukkonen sekä 100 metrin perhosuinnissa 15:nneksi ja 200 metrin perhosuinnissa 16:nneksi sijoittunut Emilia Pikkarainen. Naisten vapaauintiviestijoukkue Pikkarainen, Anni Alitalo, Linda Laihorinne, Marlene Niemi sijoittui 4 × 100 metrin alkuerissä 11:nneksi.
Lyhyen radan Euroopan-mestaruuskilpailuissa 25.–28.11. Eindhovenissa, Alankomaissa naisten vapaauintiviestijoukkue Marlene Niemi, Emilia Pikkarainen, Lotta Nevalainen, Hanna-Maria Seppälä saavutti 4 × 50 metrillä pronssia. Seppälä sijoittui 100 metrin vapaauinnissa neljänneksi, Noora Laukkanen 200 metrin rintauinnissa kuudenneksi sekä Ari-Pekka Liukkonen 50 metrin vapaauinnissa kuudenneksi ja 100 metrin vapaauinnissa kahdeksanneksi. Naisten sekauintiviestijoukkue sijoittui seitsemänneksi.
Voimistelu

Telinevoimistelun Euroopan-mestaruuskilpailuissa 21.4.–2.5. Birminghamissa, Englannissa Tomi Tuuha voitti kultaa hypyssä.
Yleisurheilu

Sisäratojen maailmanmestaruuskilpailuissa 12.–14.3. Dohassa, Qatarissa Osku Torro sijoittui korkeushypyn karsinnassa 11:nneksi ja Tommi Evilä pituushypyn karsinnassa 13:nneksi.
Euroopan-mestaruuskilpailuissa 26.7.–1.8. Barcelonassa, Espanjassa Suomen ainoa mitalisti oli keihäänheitossa pronssia saanut Tero Pitkämäki. Teemu Wirkkala sijoittui keihäänheitossa viidenneksi. Pituushypyssä Petteri Lax oli seitsemäs ja Tommi Evilä kymmenes. Hannu Ali-Huokuna, Joni Rautanen, Jonathan Åstrand ja Hannu Hämäläinen sijoittuivat 4 × 100 metrin viestijuoksussa seitsemänneksi Suomen-ennätyksellä 39,29. Merja Korpela sijoittui moukarinheitossa kahdeksanneksi, Minna Nikkanen seiväshypyssä yhdeksänneksi ja Olli-Pekka Karjalainen moukarinheitossa kymmenenneksi.
Nidau

| Nidau |
| --- | --- |
 Nidau (edessä) sijaitsee naapurikunta Portin (takana) tapaan Nidau–Büren-kanavan eli Aaren varrella.
 vaakuna

 Nidau
 Koordinaatit: 47°7′30″N, 7°14′30″E 
Valtio:   Sveitsi
Kantoni:  Bern
Hallintoalue (Verwaltungskreis):  Biel/Biennen alue
Pinta-ala:  
 – Kokonaispinta-ala:  1,53 km²
Korkeus:  427–434 m
Väkiluku (31.12.2017)  (vakinaiset asukkaat):  6 827
 – Väestötiheys:  4 462 as./km²
 
 www.nidau.ch 
Infobox OKVirheellinen NIMI-arvo: 
Nidau on kunta ja vanha tiheästi asuttu kaupunki Luoteis-Sveitsissä Bernin kantonissa. Siellä on vajaat 7 000 asukasta.
Sijainti

Nidau sijaitsee Bieljärven pohjoispäässä Thiellejoen ja Nidau–Büren-kanavan varrella Biel/Biennen eteläpuolella. Nidau muodostaa yhtenäisen taajama-alueen naapurikuntiensa Portin ja Biel/Biennen kanssa.
Historiaa

Nidausta on löydetty jäännöksiä neoliittisen kivikauden ja pronssikauden asutuksesta. Nidau on vanha markkinapaikka, ja sillä on ollut kaupunkioikeudet 1300-luvulta alkaen..
Liikenne

Moottoritie A5 Neuchâtelista Solothurniin kulkee Nidaun pohjoispuolitse.
Aare Seeland mobilin rautatie Bieljärven itäpuolitse Bielistä Insiin kulkee Nidaun poikki; kunnan alueella on Nidaun ja Beundenin asemat. Kesäkaudella, toukokuulta lokakuulle, Biel–Nidau–Port–Solothurn-reittiä kulkee risteilylaivoja.
Morning Musume

| Morning Musume |
| --- | --- |
 Morning Musume vuonna 2016.
Tiedot
Toiminnassa:  1997–
Tyylilaji:  j-pop, EDM
Kotipaikka:  Tokio, Japani
Laulukieli:  japani
Jäsenet:  Erina Ikuta (2011–) Sakura Oda (2012–) Miki Nonaka (2014–) Maria Makino (2014–) Akane Haga (2014–) Reina Yokoyama (2016–) Rio Kitagawa (2019–) Homare Okamura (2019–) Mei Yamazaki (2019–) Rio Sakurai (2022–) Haruka Inoue (2023–) Ako Yumigeta (2023–)
Entiset jäsenet:  Ayumi Ishida (2011–2024) Mizuki Fukumura (2011–2023) Kaede Kaga (2016–2022) Chisaki Morito (2017–2022) Masaki Satou (2011–2021) Haruna Iikubo (2011–2018) Haruna Ogata (2014–2018) Haruka Kudo (2011–2017) Kanon Suzuki (2011–2016) Riho Sayashi (2011–2015) Sayumi Michishige (2003–2014) Reina Tanaka (2003–2013)   katso lisää
Muut nimet:  Momusu (モー娘。)
Levy-yhtiö:  Zetima
Aiheesta muualla
Kotisivut
Infobox OKNimi-testi OK: 
Morning Musume '22 (jap. モーニング娘。  '22, Morning Musume '22), aiemmin pelkkä Morning Musume (jap. モーニング娘。, Morning Musume) on japanilainen tyttöryhmä. Morning Musume kuuluu Hello! Projectiin. Morning Musume tunnetaan kokoonpanon jatkuvasta vaihtuvuudesta, joka tapahtuu ”valmistujaisten” ja koe-esiintymisten kautta miltei joka vuosi. Jäsenet on jaettu sukupolviin, ja ryhmässä on ollut jo 17 sukupolvea ja kaiken kaikkiaan 47 jäsentä. Ryhmän musiikista vastasi tuottaja Tsunku vuoteen 2014 asti. Ryhmä on myynyt yksin Japanissa yli 21 miljoonaa levyä. Morning Musumen myydyin single on vuonna 1999 julkaistu ”Love Machine”, joka myi yli 1 600 000 kappaletta.
Historia > Uran alku, toinen sukupolvi ja First Time (1997–1998)

Japanilainen tuottaja Tsunku etsi yhtyeeseensä Sharan Q naislaulajaa 1997. Hän piti koe-esiintymiset, ja Heike Michiyo tuli valituksi. Tsunku kuitenkin näki potentiaalia viidessä muussa kilpailijassa, joten päätti antaa näille mahdollisuuden. Jos Natsumi Abe, Yuko Nakazawa, Kaori Iida, Asuka Fukuda ja Aya Ishiguro saisivat myytyä ”Ai no Tane” demosingleään 50 000 kappaletta viidessä päivässä, saisivat he debytoida. He onnistuivat jo kolmessa päivässä saamaan tarvittavan määrän. Niin Tsunku lähti rakentamaan Japanin suosituinta tyttöryhmää. Morning Musume julkaisi ensimmäisen virallisen singlensä ”Morning Coffee” vuoden 1998 alussa. Single sijoittui Japanin musiikkilistoilla kuudenneksi. Tsunku päätti suuren suosion takia lisätä ryhmään uusia jäsenä. Morning Musume sai pian toisen sukupolven, johon kuului kolme jäsentä–Kei Yasuda, Mari Yaguchi ja Sayaka Ichii. Kolmas single ”Daite Hold on Me!” pääsi Japanin listaykköseksi. Yuko Nakazawa aloitti pian soolouransa Morning Musumen rinnalle.
Morning Musume julkaisi ensimmäisen studioalbuminsa First Time heinäkuussa 1998. Se sisälsi singlet ”Ai no Tane”, ”Morning Coffee” ja ”Summer Night Town”.
Historia > Second Morning, kolmas sukupolvi ja läpimurto ”Love Machine” singlellä (1999)

Morning Musume julkaisi neljänen singlensä ”Memory Seishun no Hikari” vuoden 1999 alussa. Single pääsi Oriconin listalle toiseksi. Single jäi Asuka Fukudan viimeiseksi. Fukuda ehti olla Morning Musumessa vain kaksi vuotta, tehden hänestä jäsenen, joka on ollut ryhmässä lyhyimmän ajan. ”Manatsu no Kousen” julkaistiin toukokuussa. Se oli Japanin listoilla kolmas, mutta sen myynti laski puolella verrattuna edelliseen singleen. Sama tapahtui seuraavan singlen kanssa, ”Furusato” myi jälleen vain puolet edellisestä singlestä. ”Furusato” kuitenkin poikkesi edellisistä singleistä, sillä Natsumi Abe lauloi kappaleen liki yksin ja toiset jäsenevät toimivat vain taustalaulajina.
Ryhmän toinen studioalbumi Second Morning julkaistiin heinäkuussa. Se sisälsi singlet ”Daite Hold on Me!”, ”Memory Seishun no Hikari” ja ”Manatsu no Kousen”.
Tsunku halusi lisätä Morning Musumeen jälleen lisää jäseniä. Aikeena oli lisätä kaksi uutta jäsentä, mutta kolmanteen sukupolveen valittiin vain Maki Goto. Goto oli liittyessään vasta 13-vuotias, tehden hänestä nuorimman jäsenen. Ryhmä julkaisi uuden lisäyksen jälkeen seitsemännen singlen ”Love Machine”. Singlestä tuli todella suosittu. Se myi yli 1,6 miljoonaa kappaletta, tehden siitä Morning Musumen myydyimmän singlen ikinä.
Historia > Suosion jatkuminen, 3rd -Love Paradise- ja neljäs sukupolvi (2000)

Kahdeksas single ”Koi no Dance Site” julkaistiin tammikuussa 2000. Single jatkoi ryhmän suosiota–se myi yli miljoona kappaletta. ”Koi no Dance Site” viikossa yli 600 000 kappaletta, tehden siitä Morning Musumen nopeiden myyneen singlen. Ishiguro jätti yhtyeen pian tämän jälkeen.
Morning Musume julkaisi maaliskuussa kolmannen studioalbuminsa 3rd -Love Paradise-. Albumi myi vain 800 000 kappaletta, vaikka albumi sisälsi ryhmän parhaiden myyneet singlet.
Ryhmä sai neljänen sukupolven samana vuonna–Rika Ishikawa, Hitomi Yoshizawa, Nozomi Tsuji ja Ai Kago. Yhdeksäs single ”Happy Summer Wedding” myi jälleen hyvin (yli 1,3 miljoonaa kappaletta). Ichii valmistui ryhmästä tämän jälkeen.
Historia > Viides sukupolvi (2001)

Morning Musumen johtaja, Yuko Nakazawa valmistui ryhmästä vuonna 2001 keskittyäkseen soolouraansa. Kaori Iidasta tuli ryhmän uusi johtaja.
Kahdestoista single ”The Peace!” katkaisi ryhmän peräkkäiset listaykkössinglet. Se myi vain hieman yli 680 000 kappaletta. Brittiläinen The Guardian lehti kuvaili singlen musiikkivideota oudoksi. Jäsenet esiintyivät videossa suuressa wc-tilassa, jossa he tanssivat pisuaarisen vieressä ja poseerasivat wc-pönttöihin nojaten. Musiikkivideon arveltiin olevan vastaisku siihen, kun jäsenistä oltiin saatu salakuvia wc-tiloissa.
Morning Musumen kokoelma-albumi Best! Morning Musume 1 myi yli 2 miljoonaa kappaletta, tehden siitä Hello! Projectin parhaiden myyneen albumin.
Viides sukupolvi liitettiin vuoden lopussa–Ai Takahashi, Asami Konno, Makoto Ogawa ja Risa Niigaki.
Nykyiset jäsenet

| Nimi | Syntymäpäivä | Sukupolvi | Liittymispäivä | Jäsenväri | Muuta |
| --- | --- | --- | --- | --- | --- |
| Erina Ikuta | 7. heinäkuuta 1997 | 9. sukupolvi | 2. tammikuuta 2011 |      keltavihreä | johtaja (2023–) |
| Sakura Oda | 12. maaliskuuta 1999 | 11. sukupolvi | 14. syyskuuta 2012 |      laventeli | varajohtaja (2023–) |
| Miki Nonaka | 7. lokakuuta 1999 | 12. sukupolvi | 30. syyskuuta 2014 |      violetti |  |
| Maria Makino | 2. helmikuuta 2001 | 12. sukupolvi | 30. syyskuuta 2014 |      vaaleanpunainen |  |
| Akane Haga | 7. maaliskuuta 2002 | 12. sukupolvi | 30. syyskuuta 2014 |      oranssi |  |
| Reina Yokoyama | 22. helmikuuta 2001 | 13. sukupolvi | 12. joulukuuta 2016 |      kullankeltainen |  |
| Rio Kitagawa | 16. maaliskuuta 2004 | 15. sukupolvi | 22. kesäkuuta 2019 |      merensininen |  |
| Homare Okamura | 9. toukokuuta 2005 | 15. sukupolvi | 22. kesäkuuta 2019 |      päivänkakkara |  |
| Mei Yamazaki | 28. kesäkuuta 2005 | 15. sukupolvi | 22. kesäkuuta 2019 |      kirkkaanvihreä |  |
| Rio Sakurai | 11. marraskuuta 2005 | 16. sukupolvi | 29. kesäkuuta 2022 |      beige (”kuplatee”) |  |
| Haruka Inoue | 6. toukokuuta 2006 | 17. sukupolvi | 23. toukokuuta 2023 |      mintunvihreä |  |
| Ako Yumigeta | 8. heinäkuuta 2008 | 17. sukupolvi | 23. toukokuuta 2023 |      punainen |  |
Sukupolvet > Ensimmäinen sukupolvi (1997)

Yuko Nakazawa (中澤裕子, valmistui huhtikuussa 2001), johtaja vuosina 1997–2001.
Natsumi Abe (安倍なつみ, valmistui tammikuussa 2004)
Kaori Iida (飯田圭織, valmistui tammikuussa 2005)
Aya Ishiguro (石黒彩, valmistui tammikuussa 2000)
Asuka Fukuda (福田明日香, valmistui huhtikuussa 1999)
Sukupolvet > Toinen sukupolvi (1998)

Kei Yasuda (保田圭, valmistui toukokuussa 2003)
Mari Yaguchi (矢口真里, erosi huhtikuussa 2005), toimi johtajana lyhyen ajan vuonna 2005.
Sayaka Ichii (市井紗耶香, valmistui toukokuussa 2000)
Sukupolvet > Kolmas sukupolvi (1999)

Maki Goto (後藤真希, valmistui syyskuussa 2002)
Sukupolvet > Neljäs sukupolvi (2000)

Rika Ishikawa (石川梨華, valmistui toukokuussa 2005)
Hitomi Yoshizawa (吉澤ひとみ, valmistui toukokuussa 2007), johtaja vuosina 2005–2007.
Nozomi Tsuji (辻希美, valmistui elokuussa 2004)
Ai Kago (加護亜依, valmistui elokuussa 2004)
Sukupolvet > Viides sukupolvi (2001)

Ai Takahashi (高橋愛, valmistui syyskuussa 2011), johtaja vuosina 2007–2011.
Asami Konno (紺野あさ美, valmistui heinäkuussa 2006)
Makoto Ogawa (小川麻琴, valmistui elokuussa 2006)
Risa Niigaki (新垣里沙, valmistui toukokuussa 2012), johtaja vuosina 2011–2012.
Sukupolvet > Kuudes sukupolvi (2003)

Miki Fujimoto (藤本美貴, erosi kesäkuussa 2007), toimi johtajana lyhyen ajan vuonna 2007.
Eri Kamei (亀井絵里, valmistui joulukuussa 2010)
Sayumi Michishige (道重さゆみ, valmistui marraskuussa 2014), johtaja vuosina 2012–2014.
Reina Tanaka (田中れいな,valmistui toukokuussa 2013)
Sukupolvet > Seitsemäs sukupolvi (2005)

Koharu Kusumi (久住小春, valmistui joulukuussa 2009)
Sukupolvet > Kahdeksas sukupolvi (2006–2007)

Aika Mitsui (光井愛佳, valmistui toukokuussa 2012)
Li Chun (ジュンジュン Junjun, valmistui joulukuussa 2010)
Qian Lin (リンリン Linlin, valmistui joulukuussa 2010)
Aika Mitsui liittyi ryhmään joulukuussa 2006, kahdeksannen sukupolven koe-esiintymisten ainoana jäsenenä. Myöhemmin 15. maaliskuuta 2007, Tsunku ilmoitti, että kaksi uutta jäsentä tultaisiin lisäämään ryhmään Kiinasta, Li Chun ja Qian Lin.
Sukupolvet > Yhdeksäs sukupolvi (2011)

Mizuki Fukumura (譜久村聖, valmistui marraskuussa 2023)
Erina Ikuta (生田衣梨奈), nykyinen johtaja vuodesta 2023
Riho Sayashi (鞘師里保, valmistui joulukuussa 2015)
Kanon Suzuki (鈴木香音, valmistui toukokuussa 2016)
Sukupolvet > Kymmenes sukupolvi (2011)

Haruna Iikubo (飯窪春奈, valmistui joulukuussa 2018)
Ayumi Ishida (石田亜佑美, valmistui joulukuussa 2024)
Masaki Satou (佐藤優樹, valmistui joulukuussa 2021)
Haruka Kudo (工藤遥, valmistui joulukuussa 2017)
Sukupolvet > 11. sukupolvi (2012)

Sakura Oda (小田さくら)
Sukupolvet > 12. sukupolvi (2014)

Haruna Ogata (尾形春水, valmistui kesäkuussa 2018)
Miki Nonaka (野中美希)
Maria Makino (牧野真莉愛)
Akane Haga (羽賀朱音)
Sukupolvet > 13. sukupolvi (2016)

Kaede Kaga (加賀楓, valmistui joulukuussa 2022)
Reina Yokoyama (横山玲奈)
Sukupolvet > 14. sukupolvi (2017)

Chisaki Morito (森戸知沙希, valmistui kesäkuussa 2022)
Sukupolvet > 15. sukupolvi (2019)

Rio Kitagawa (北川莉央)
Homare Okamura (岡村ほまれ)
Mei Yamazaki (山﨑愛生)
Sukupolvet > 16. sukupolvi (2022)

Rio Sakurai (櫻井梨央)
Sukupolvet > 17. sukupolvi (2023)

Haruka Inoue (井上春華)
Ako Yumigeta (弓桁朱琴)
Diskografia > Kokoelma-albumit

Best! Morning Musume 1
Best! Morning Musume 2
Morning Musume Early Single Box
Morning Musume ALL SINGLES COMPLETE ~10th ANNIVERSARY~
Morning Musume Zen Single Coupling Collection
The Best! ~Updated Morning Musume~
Morning Musume '14 Coupling Collection 2
Best! Morning Musume 20th Anniversary
Morning Musume Best Selection, The 25 Shuunen
Diskografia > Digitaaliset singlet

"Gosenfu no Tasuki"
"Hana ga Saku Taiyou Abite"
Aiheesta muualla

Kuvia tai muita tiedostoja aiheesta Morning Musume Wikimedia Commonsissa
Morning Musumen historia
Kalle Valta

Kalle Valta (27. marraskuuta 1876 Lapinlahti – 6. maaliskuuta 1955 Pielavesi) oli suomalainen pienviljelijä, sosiaalidemokraattinen poliitikko ja kansanedustaja.
Valta syntyi Lapinlahden Onkiveden kylässä (nykyisin Maaningan kuntaa) torppari Pekka Lappeteläisen (myöhemmin Valta) ja Maria Virkkusen esikoiseksi. Perhe muutti vuonna 1896 Pielaveden Pangan kylälle.
Vuosisadan alussa Valta liittyi Löytynjärven työväenyhdistykseen. Kansalaissodan jälkeen Valta pidätettiin ja tuomittiin viideksi vuodeksi kuritushuoneeseen "kiihkeästi väärien tietojen levittämisestä".
Kansanedustajaksi Valta valittiin vuosiksi 1927–1930. Seuraavissa vaaleissa hän jäi varaedustajaksi, mutta Taavetti Nuutisen kuoltua Kalle Valta nousi eduskuntaan uudelleen vuosiksi 1932–1936. Tasavallan presidentin valitsijamies Valta oli vuosina 1931, 1937, 1940 ja 1943.
Valta oli myös SDP:n puoluevaltuuston jäsen ja pitkäaikainen Pielaveden kunnanvaltuutettu.
Valta meni vuonna 1898 naimisiin pielavetisen Aada Korhosen kanssa. Heillä oli yhdeksän lasta.
Aiheesta muualla

.aspx Kalle Valta Suomen kansanedustajat. Eduskunta.
Sosialidemokraattien kansanedustajat
| n k Sosiaalidemokraattien kansanedustajat 1927–1929 |
| --- | --- |
Eduskuntaryhmä (60):  A. Aalto  J. Aalto  Ailio  Ampuja  Bryggari  Eskola  Fahler  Hakala  Hakkila  Halonen  Harvala  Haverinen  Helo  Huttunen  Itkonen  Jokinen  Keto  Koivulahti-Lehto  Komu  Koponen  Kuusisto  Latvala  Lehikoinen  Lehto  Lehtokoski  F. J. Leino  J. Leino  Leinonen  Linna  Malkamäki  Muhonen  Myllymäki  Paasivuori  Paasonen  Pekkala  Pensas  Penttala  Puittinen  Rantala  Rapo  Reinikainen  Ryömä  Saarinen  Seppälä  Setälä  Sillanpää  Suokas  Sventorzetski  Tainio (1927–1929†)  Tervo  Toivonen  Tolonen  Typpö  Valjakka  A. Valta  K. Valta  Welling  Vihuri  Wiik  Voionmaa  Åhlström (1929) 
| n k Sosiaalidemokraattien kansanedustajat 1929–1930 |
| --- | --- |
Eduskuntaryhmä (59):  A. Aalto  J. Aalto  Aaltonen  Aattela (1929–1930)  Ailio  Ampuja  Aro  Aromaa  Bryggari  Eskola  Hakala  Hakkila  Halonen  Harvala  Haverinen  Helo  Huttunen  Jokinen  Keto  Kivisalo  Koivulahti-Lehto  Komu  Koponen  Koskelin  Kovanen  Kujala  Lehikoinen  Lehtokoski  J. Leino  Lepistö  Linna  Marttila  Myllymäki  Paasivuori  Pekkala  Pensas  Penttala  Perho  Puittinen  Pärssinen  Rantala  Rapo  Reinikainen  Ryömä  Seppälä  Setälä  Sillanpää  Sirén  Sirola  Suokas  Sventorzetski  Tolonen  Waljakka  A. Valta  K. Valta  Welling  Vihuri (1929†)  Voionmaa  Väisänen  Åhlström 
| --- | --- |
Auktoriteettitunnisteet: Henkilöt :  Eduskunta
Sakari Valli

| Sakari Valli> Henkilötiedot |
| --- | --- |
Syntynyt: 11. toukokuuta 1936 Oulu
Kuollut: 9. maaliskuuta 2022 (85 vuotta) Kajaani
Poliitikko
Puolue:  Kokoomus
Asema:  kansanedustaja ja kaupunginvaltuutettu
Vaalipiiri:  Oulun vaalipiiri
Sakari Esa Valli (11. toukokuuta 1936 Oulu – 9. maaliskuuta 2022 Kajaani) oli suomalainen pappi, lehtori ja poliitikko.
Valli valmistui teologian kandidaatiksi vuonna 1961, toimi seurakuntapappina Limingassa ja Nivalassa  1961–1962 ja työskenteli Kajaanin lyseon uskonnon ja psykologian vanhempana lehtorina vuosina 1962–1983 ja 1991–1996.
Kansanedustajana Valli toimi kaksi kautta vuosina 1983–1991 edustaen Oulun läänin vaalipiiriä ja kuului Kansallisen Kokoomuksen eduskuntaryhmään. Presidentin valitsijamiehenä hän oli vuosina 1982 ja 1988.
Kunnallisia luottamustehtäviä Vallilla oli Kajaanissa vuosina 1969–1996 muun muassa kaupunginvaltuuston jäsenenä, puheenjohtajanna ja ensimmäisenä varapuheenjohtajana ja kaupunginhallituksen jäsenenä ja ensimmäisenä varapuheenjohtajana.
Rovastin arvonimi Vallille myönnettiin 1983 ja kunnallisneuvoksen arvonimi vuonna 1996.